meškanie menšturácie
Dobrý večer.
Chcem sa Vás opýtať, či mi náhodou neviete poradiť. V pondelok 16.12. Som mala dostať menštruáciu, ktorá sa nedostavila, tak som si urobila testy, na   ktorých bola slabá čiarka. No a dnes som si robila ďalší a ten bol negatívny. Mám sa po čase otestovať znovu? 

Ďakujem
Dobrý deň,
ďakujeme za prejavenú dôveru.
Bežný menštruačný cyklus u ženy trvá 28 dní, no u niektorých žien sa cyklus pohybuje od 21 do 35 dní. Nastúpenie menštruácie o niekoľko dní skôr a zase niekoľkodňové meškanie ešte nemusí znamenať nič zlé. Najčastejším dôvodom meškania menštruácie je tehotenstvo. Bežné príčiny môžu byť dôsledkom hormonálnej nerovnováhy. Ďalej veľmi častým dôvodom meškania menštruácie je zvýšený stres, prechladnutie, infekcia, nadmerné cvičenie a diéty, cestovanie. V prípade možného tehotenstva je potrebné si urobiť opakovane
tehotenský test
, najlepšie s vyššou citlivosťou a ráno po prebudení.
Ak sa tehotenským testom gravidita nepotvrdí a menštruácia sa nedostaví do niekoľkých dní, kontaktujte svojho gynekológa.
S prianím pekného dňa,
PharmDr. Anna Pacalajová